**Farské oznamy**

**Piata nedeľa v cezročnom období rok C (6. 2. 2022)**

|  |  |  |
| --- | --- | --- |
| Pondelok |  | 18.00 |
| Utorok |  |  |
| Streda |  | 18.00 |
| Štvrtok | Sv. Školastiky, panny |  |
| Piatok | Preblahoslavenej Panny Márie Lurdskej | 18.00 |
| Sobota |  | 16.00 Oblazov |
| Nedeľa | Šiesta nedeľa v cezročnom období | 8.00 a 10.30 online prenos |

Od utorka do nedele by som si išiel odpočinúť a počas mojej neprítomnosti ma bude zastupovať dôstojný pán Jozef Možiešik, riaditeľ diecézneho katechetického centra, za čo mu už teraz ďakujem. Buďte na neho dobrí ako na mňa☺. Sv. omše budú upravené a budú len večer.

Dnes poobede do 17.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii.

Zodpovední za Dobrú novinu ďakujú za podporu a vyzbierali už 700000 eur pre chudobných v Afrike.

V piatok si pripomíname 30. svetový deň chorých. Na večernej sv. omši sa bude vysluhovať sviatosť pomazania chorých pre starších ľudí a taktiež pozývame na stretnutie na tému Synody o synodalite. Po svätej omši budeme spolu uvažovať o tom, ako v Cirkvi hovoríme a navzájom sa počúvame. Viac na <https://www.dkuza.sk/2022/01/synoda.html>.

Prvé sväté prijímanie v našej farnosti by bolo 12.6. 2022.

Pozývam birmovancov na stretnutie v sobotu o 18.00 na farský úrad. Prosím, aby si dovtedy splnili úlohy na ktorých sme sa dohodli.

Vzadu na stolíku si môžete zakúpiť časopis Naša žilinská diecéza o živote v našej diecéze.

Dnes je prvonedeľná zbierka pre potreby našej farnosti.

Bohuznámi prispeli na kostol 400 eurami. Nech Pán odmení vašu štedrosť.

Pandemické pravidlá sa uvoľňujú, čo znamená, že do nášho kostola môže prísť 100 ľudí alebo 50% kapacity ako nízkorizikové zhromaždenie bez spevu v režime OP.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie skupinu č. 16.